section_heading: Radnja
paragraph_text: Nešto kasnije Donna, pravog imena Audrey, priča s kolegom Mikeom o Arctorovom slučaju i iz razgovora se dozna da je kompanija odgovorna za proizvodnju i distribuciju Tvari D; ironija je u tome što se za njihove usjeve brinu bivši ovisnici jer su izgubili razum i može im se vjerovati da neće otkriti njihovu tajnu. Audrey i Mike su dio policijske akcije kojom se nastoje infiltrirati u "Novu stazu", a Arctor je izabran, bez svog znanja, da izvede tajnu operaciju. Policija je namjeravala Arctora navući na drogu; njegovo je zdravlje žrtvovano da bi ušao u rehabilitacijski centar neprimjećeno poput pravog ovisnika. Raspravljaju o tome da li će se njegov um dovoljno oporaviti da shvati situaciju i vrati se s dokazom. "Nova staza" pošalje Arctora na rad u izolirani zatvor s farmom, gdje on primijeti redove plavog cvijeća skrivenog među kukuruzom. To je cvijeće izvor Tvari D. U zadnjim scenama filma Arctor sakrije plavi cvijet u svoju čizmu, tako da ga, kad se vrati u kliniku za Dan domovinske zahvalnosti, može pokloniti svojim prijateljima.